NÁVRH

**NARIADENIE VLÁDY**

**Slovenskej republiky**

z .... 2022,

**ktorým sa ustanovuje výška finančného príspevku na poskytovanie sociálnej služby v niektorých druhoch zariadení sociálnych služieb na rok 2023**

Vláda Slovenskej republiky podľa [§ 78b ods. 4 zákona č. 448/2008 Z. z.](https://www.slov-lex.sk/pravne-predpisy/SK/ZZ/2008/448/#paragraf-78a.odsek-10) o sociálnych službách a o zmene a doplnení zákona č. 455/1991 Zb. o živnostenskom podnikaní (živnostenský zákon) v znení neskorších predpisov v znení zákona č. .../2021 Z. z. nariaďuje:

**Čl. I**

**§ 1**

(1) Výška finančného príspevku na poskytovanie sociálnej služby v zariadeniach sociálnych služieb pre fyzické osoby, ktoré sú odkázané na pomoc inej fyzickej osoby, a pre fyzické osoby, ktoré dovŕšili vek potrebný na nárok na starobný dôchodok, podľa formy sociálnej služby v zariadení sociálnych služieb a stupňa odkázanosti fyzickej osoby na pomoc inej fyzickej osoby na rok 2023 je ustanovená v prílohe č. 1.

(2) Výška finančného príspevku na poskytovanie sociálnej služby v zariadeniach sociálnych služieb krízovej intervencie na miesto v zariadení sociálnych služieb na mesiac a na miesto v zariadení sociálnych služieb na rozpočtový rok podľa druhu zariadenia sociálnych služieb na rok 2023 je ustanovená v prílohe č. 2.

(3) Výška finančného príspevku na poskytovanie sociálnej služby v nocľahárni na miesto v nocľahárni na mesiac a na miesto v nocľahárni na rozpočtový rok na rok 2023 je ustanovená v prílohe č. 2 pre druh zariadenia sociálnych služieb, ktorým je nocľaháreň.

**§ 2**

Zrušuje sa nariadenie vlády Slovenskej republiky č. [246/2021 Z. z.](https://www.slov-lex.sk/pravne-predpisy/SK/ZZ/2020/173/), ktorým sa ustanovuje výška finančného príspevku na poskytovanie sociálnej služby v zariadeniach sociálnych služieb pre fyzické osoby, ktoré sú odkázané na pomoc inej fyzickej osoby, a pre fyzické osoby, ktoré dovŕšili vek potrebný na nárok na starobný dôchodok na rok 2022.

**§ 3**

Toto nariadenie vlády nadobúda účinnosť 1. januára 2023.

**Príloha č. 1 k nariadeniu vlády č. .../2022 Z. z.**

**Výška finančného príspevku na poskytovanie sociálnej služby v zariadeniach sociálnych služieb pre fyzické osoby, ktoré sú odkázané na pomoc inej fyzickej osoby, a pre fyzické osoby, ktoré dovŕšili vek potrebný na nárok na starobný dôchodok na rok 2023**

|  |  |  |
| --- | --- | --- |
| **Stupeň odkázanosti fyzickej osoby na pomoc inej fyzickej osoby** | **Výška finančného príspevku pri poskytovaní pobytovej formy sociálnej služby v zariadení sociálnych služieb na mesiac a na miesto** | **Výška finančného príspevku pri poskytovaní ambulantnej formy sociálnej služby v zariadení sociálnych služieb na mesiac a na miesto obsadené najmenej v rozsahu 8 hodín ambulantnej prevádzky počas pracovného dňa** |
| II. stupeň | ... eur | ... eur |
| III. stupeň | ... eur | ... eur |
| IV. stupeň | ... eur | ... eur |
| V. stupeň | ... eur | ... eur |
| VI. stupeň | ... eur | ... eur |

**Príloha č. 2 k nariadeniu vlády č. .../2022 Z. z.**

**Výška finančného príspevku na poskytovanie sociálnej služby v zariadeniach sociálnych služieb krízovej intervencie na rok 2023**

|  |  |  |
| --- | --- | --- |
| **Druh zariadenia sociálnych služieb** | **Výška finančného príspevku na miesto v zariadení sociálnych služieb na mesiac** | **Výška finančného príspevku na miesto v zariadení sociálnych služieb na rozpočtový rok** |
| nocľaháreň | ... eur | ... eur |
| útulok | ... eur | ... eur |
| domov na pol ceste | ... eur | ... eur |
| zariadenie núdzového bývania | ... eur | ... eur |